
Jegyzőkönyv

Zalakaros Város Önkormányzata Képviselő-testülete

2024. július 11-én megtartott

nyílt üléséről







[bookmark: _Hlk114647917]Jegyzőkönyv

Készült Zalakaros Város Önkormányzata Képviselő-testülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében 2024. július 11-én 08,19 órai kezdettel megtartott nyílt üléséről.


Jelen vannak: 
Novák Ferenc 			polgármester 
Czimondor Nándor 		alpolgármester 
Czirákiné Pakulár Judit          képviselő
Kötő Attila                             képviselő
Magyarné Kovács Judit         képviselő
Vlasicsné Dörgönye Márta 	képviselő 

Igazoltan távol:
Stégli János                            képviselő

Tanácskozási joggal jelen vannak: 
Tulok Anett                           jegyző
Horváthné Juhász Barbara     pénzügyi osztályvezető
Balázs László                         projektmenedzser (08,45 órakor távozott az ülésteremből)
Bálizs Andrej                         főépítész
Bodor Johanna 	            igazgatási ügyintéző, jegyzőkönyv-vezető
Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselő-testületi tag az ülésen jelen van.

Jegyzőkönyv hitelesítőknek javasolja: Kötő Attila és Magyarné Kovács Judit képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.
	
A Képviselő-testület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselő- testületet, hogy a kiküldött meghívó 5 napirendi pontra tett javaslatot, melyet ismertet: 

Napirend: 

1. A „Miénk itt a tér” TOP_PLUSZ-1.1.3-21-ZA1-2022-00010 pályázathoz kapcsolódóan az Integrált Területfejlesztési Stratégia (ITS) elkészítésére szóló ajánlattételi felhívásokra beérkezett pályázatok elbírálása
Előterjesztő: Novák Ferenc polgármester

2. A „Miénk itt a tér” TOP_PLUSZ-1.1.3-21-ZA1-2022-00010 pályázattal kapcsolatos döntések meghozatala
Előterjesztő: Novák Ferenc polgármester

3. Zalakarosi Turisztikai Nonprofit Kft. többlettámogatási igénye                    ZÁRT
Előterjesztő: Novák Ferenc polgármester

4. Zalakaros Park u. 38. rendeltetés módosítási kérelemben hozott                   ZÁRT
határozatra érkezett fellebbezés elbírálása
Előterjesztő: Novák Ferenc polgármester

5. Zalakaros, Gyógyfürdő tér 11. szám alatti pavilonsorral kapcsolatos           ZÁRT
ügyek 
Előterjesztő: Novák Ferenc polgármester


Novák Ferenc: Szavazásra teszi fel a napirend elfogadására vonatkozó javaslatot.

Képviselő-testület 6 igen szavazattal, ellenszavazat és tartózkodás nélkül a
napirend elfogadására vonatkozó javaslatot elfogadta.

Az elfogadott napirend:                                     

1. A „Miénk itt a tér” TOP_PLUSZ-1.1.3-21-ZA1-2022-00010 pályázathoz kapcsolódóan az Integrált Területfejlesztési Stratégia (ITS) elkészítésére szóló ajánlattételi felhívásokra beérkezett pályázatok elbírálása
Előterjesztő: Novák Ferenc polgármester

2. A „Miénk itt a tér” TOP_PLUSZ-1.1.3-21-ZA1-2022-00010 pályázattal kapcsolatos döntések meghozatala
Előterjesztő: Novák Ferenc polgármester

3. [bookmark: _Hlk173763005]Zalakarosi Turisztikai Nonprofit Kft. többlettámogatási igénye                    ZÁRT
Előterjesztő: Novák Ferenc polgármester

4. Zalakaros Park u. 38. rendeltetés módosítási kérelemben hozott                   ZÁRT
határozatra érkezett fellebbezés elbírálása
Előterjesztő: Novák Ferenc polgármester

5. Zalakaros, Gyógyfürdő tér 11. szám alatti pavilonsorral kapcsolatos           ZÁRT
ügyek 
Előterjesztő: Novák Ferenc polgármester

Novák Ferenc: Zárt ülés napirendjeként való megtárgyalásra javasolja a 3. számú a „Zalakarosi Turisztikai Nonprofit Kft. többlettámogatási igénye” című, és az 5. számú a „Zalakaros, Gyógyfürdő tér 11. szám alatti pavilonsorral kapcsolatos ügyek” című napirendi javaslatot. 

Czirákiné Pakulár Judit: Nem ért egyet a pavilonsorral kapcsolatos napirendi pont zárt ülésen való megtárgyalásával és kérdezi ennek okát és törvényi lehetőségeit. 

[bookmark: _Hlk173500172]Tulok Anett: Önkormányzat vagyonát érintő kérdés esetén, amennyiben a nyilvános tárgyalás sérti az önkormányzat üzleti érdekét, úgy törvény szerint a képviselő-testület elrendelheti a zárt ülést. Az előterjesztés alapján a Képviselő-testületnek a területek jövőbeli értékesítésének feltételeiről szükséges tárgyalnia és arról elvi döntést hoznia.

Czirákiné Pakulár Judit: Megjegyzi, hogy a Fürdő Hotel értékesítését is nyílt ülésen tárgyalták. 

Novák Ferenc: Az ügyet zárt ülés keretében javasolja tárgyalni. 

Czirákiné Pakulár Judit: Ezzel nem ért egyet.

Novák Ferenc: Szavazásra teszi fel a napirend 3. számú napirendi pontja (Zalakarosi Turisztikai Nonprofit Kft. többlettámogatási igénye) zárt ülésen történő tárgyalására vonatkozó javaslatot. 

Képviselő-testület 6 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Szavazásra teszi fel a napirend 5. számú napirendi pont (Zalakaros, Gyógyfürdő tér 11. szám alatti pavilonsorral kapcsolatos ügyek) zárt ülésen történő tárgyalására vonatkozó javaslatot. 

Képviselő-testület 5 igen szavazattal, 1 ellenszavazattal és tartózkodás nélkül a javaslatot elfogadta.

 Az elhangzott döntések figyelembe vételével a képviselő-testület az alábbi határozatot fogadta el:

Képviselő-testület 110/2024. (VII.11.) számú határozata:
Zalakaros Város Önkormányzat Képviselő-testülete elrendeli az elfogadott napirendben szereplő a Zalakarosi Turisztikai Nonprofit Kft. többlettámogatási igénye és a Zalakaros, Gyógyfürdő tér 11. szám alatti pavilonsorral kapcsolatos ügyek napirendi pontok zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Novák Ferenc: A képviselő-testület az elfogadott napirendben szereplő 4. számú Zalakaros Park u. 38. rendeltetés módosítási kérelemben hozott határozatra érkezett fellebbezés elbírálása tárgyú napirend kapcsán zárt ülést tart önkormányzati hatósági ügyben a Magyarország helyi önkormányzatairól szóló 2011. évi CLXXXIX. törvény 46. § (2) bekezdés a) pontja alapján.






Napirend tárgyalása:

1.         A „Miénk itt a tér” TOP_PLUSZ-1.1.3-21-ZA1-2022-00010 
        pályázathoz kapcsolódóan az Integrált Területfejlesztési Stratégia 
        (ITS) elkészítésére szóló ajánlattételi felhívásokra beérkezett 
        pályázatok      
         Előadó: Novák Ferenc polgármester
         (Előterjesztés a jegyzőkönyvhöz mellékelve.)
Novák Ferenc: A képviselő-testület korábbi döntése értelmében a magas ajánlati ár miatt újra kiírásra került a pályázat e témában.

Balázs László: A nyertes ajánlattevő a korábbi alkalommal is benyújtotta pályázatát, most alacsonyabb összeggel. 

Czirákiné Pakulár Judit: Érdemes volt újra megpályáztatni. Áttételesen ismeri a céget, van pozitív referenciájuk a térségben. 

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 111/2024. (VII.11.) számú határozata:
Zalakaros Város Önkormányzat Képviselő-testülete
1. a „Miénk itt a tér” TOP_PLUSZ-1.1.3-21-ZA1-2022-00010 azonosító számú projekthez kapcsolódó Integrált Területfejlesztési Stratégia (ITS) elkészítése tárgyban beérkezett MEGÉRTI Kft. (1145 Budapest, Emília u. 46. MF.2.), ITI Magyarország Kft., (1134 Budapest, Hun u. 13. fszt.1.), HÉTFA Elemző Központ Kft., (1051 Budapest Október 6. utca 19.), az Ex Ante Tanácsadó Iroda Kft. (1025 Budapest, Vérhalom utca 33/A.) és az  ECO-CORTEX Tanácsadó, Szolgáltató Kft., (7626 Pécs, Felsőbalokány utca 6. fszt. 2.) által benyújtott ajánlatokat érvényesnek nyilvánítja,
2. az eljárás nyerteseként a MEGÉRTI Kft.-t (1145 Budapest, Emília u. 46. MF.2.) hirdeti ki nettó 4.650.000, - Ft + 1.255.500, - Ft (ÁFA) = 5.905.500, - Ft, azaz bruttó ötmillió-kilencszázötezerötszáz forint vállalási árral és felhatalmazza a polgármestert a MEGÉRTI Kft. (1145 Budapest, Emília u. 46. MF.2) ajánlattevővel a vállalkozási szerződés aláírására;

3. megállapítja, hogy a pénzügyi fedezet a Zalakaros Város Önkormányzata 2024. évi költségvetésben az általános tartalék terhére biztosítható, amely költség elszámolható a „Miénk itt a tér” TOP_PLUSZ-1.1.3-21-ZA1-2022-00010 projekt keretében.
Határidő:             azonnal
Felelős:                 Novák Ferenc polgármester
Operatív felelős: Balázs László projektmenedzser


2.       A „Miénk itt a tér” TOP_PLUSZ-1.1.3-21-ZA1-2022-00010
      pályázattal kapcsolatos döntések meghozatala
      Előadó: Novák Ferenc polgármester
      (Előterjesztés a jegyzőkönyvhöz mellékelve.)

Balázs László: Állásfoglalást kérünk az irányító hatóságtól az átcsoportosítások kapcsán, a válasz talán rövid időn belül megérkezik, utána látszik majd világosan a következő lépés.

Czirákiné Pakulár Judit: javasolja a beadott módosítási igény visszavonását és pályázati határidő módosítását annak érdekében, hogy le tudjuk folytatni a közbeszerzési eljárást és új műszaki tartalommal szabályosan lefolytatható legyen a pályázat. 

Czimondor Nándor: Fontos, hogy ütemezés szerint teljesíteni tudjuk a pályázatot. 

Czirákiné Pakulár Judit: A mostani tudásunk szerint a december 31. dátum tartható, ahhoz nem kell sok mindent beszerezni. 

Kötő Attila: A jelenlegi helyzetet orvosolni kell, de szeretné tudni, ki a felelős a mostani hiányosságokért. Korábban is többször érdeklődtek a pályázattal kapcsolatban.

Novák Ferenc: A korábbi projektmenedzser nem kellően körültekintően járt el, pl. nem figyelt rá, hogy 3 érvényes ajánlat szükséges, most ezeket a hibákat küszöböljük ki az elszámolhatóság érdekében.

Vlasicsné Dörgönye Márta: Részletes tájékoztatást kér a pályázattal kapcsolatban.

Czimondor Nándor: Nulladik lépés volt a közbeszerzési szakértő kiválasztása. A projekt indulásakor szerepelt például a pályázatban 80 millió forintos hangtechnika, ami utána módosításra került. 

Balázs László: a hiányosságok akkor jelentkeztek, amikor a műszaki tartalom módosítását beadtuk a MÁK felé, kérték ugyanis indikatív ajánlatokkal alátámasztani a költségsorokat. Ha az irányító hatóság a kért állásfoglalásban úgy ítéli, hogy csak 100 millió forint lehet tervezve adott soron, akkor lehet, hogy a műszaki tartalmat újból módosítani kell, és tisztázni kell az egyes sorokat. 

Vlasicsné Dörgönye Márta: Nem volt megfelelően alátámasztva. 

Czirákiné Pakulár Judit: Alapelvárás, hogy a költségvetés alátámasztott legyen. Ha visszavonjuk a műszaki tartalmat és a határidő hosszabbítást elfogadják, akkor rendes ajánlatokkal alátámasztható december 31-ig. A mostani költségvetés szerint el kell indítani a közbeszerzést és egyéb beszerzéseket. 

Magyarné Kovács Judit: szomorúnak tartja, hogy szinte az elejétől újra kell kezdeni pályázatot, Ő minden ülésen rákérdezett a pályázatra. 

Czirákiné Pakulár Judit: A fő témakörökben el kell indulni, az eszközbeszerzésnél sem tudható, hogy milyen árakat kapunk, majd az IH vagy a KSZ engedélyére is szükség lehet.

Balázs László: Az első hiánypótlásra minden fellelhető korábban érkezett ajánlatot becsatolt, az új és hiányzó elemekhez kért indikatív ajánlatokat, melyeket szintén beküldött, kért a gördülő pályára is ajánlatokat. Sajnos azonban nem ez a fő probléma, hanem hogy egyes sorokon nem szerepelhetnek ezek a tervezett összegek, erre kértünk IH állásfoglalást. 
A MÁK-kal előzetesen egyeztetett a beadott kérelmekről, a műszaki tartalom hiánypótlása miatt nem tudják elfogadni a határidő módosítási kérelmet.

Horváthné Juhász Barbara: Tájékoztatja a Képviselőtestületet, hogy vissza kellett fizetni a számlára utalt támogatási összeget a pályázati kiírás alapján, ezért általános tartalék terhére biztosítható fedezet, de a költségek elszámolhatók a projekt keretében. 

Novák Ferenc: Két részből áll a határozat, az egyik a műszaki tartalom visszavonása, a másik közbeszerzési szakértő újbóli kiválasztása. A korábbi nyertes Kardkovács ügyvédi iroda együttműködő a közös megegyezéssel történő szerződésbontásban.
Szavazásra teszi fel az I. számú határozati javaslat elfogadását, mely műszaki tartalom visszavonására vonatkozik.

Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 112/2024. (VII.11.) számú határozata:
Zalakaros Város Önkormányzatának Képviselő-testülete a „Miénk itt a tér” TOP_PLUSZ-1.1.3-21-ZA1-2022-00010 azonosító számú projekttel összefüggésben úgy dönt, hogy a műszaki tartalom módosítására vonatkozóan 2024.05.09 napján benyújtott kérelem kerüljön visszavonásra és felhatalmazza a polgármestert, hogy a kérelem visszavonását kezdeményezze a Magyar Államkincstárnál és a szükséges jognyilatkozatokat tegye meg.
Határidő:             azonnal
Felelős:                Novák Ferenc polgármester
Operatív felelős: Balázs László projektmenedzser

Novák Ferenc: Szavazásra teszi fel az II. számú határozati javaslat elfogadását, mely a közbeszerzési szakértő újbóli kiválasztására vonatkozó eljárás lebonyolítására vonatkozik.

Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 113/2024. (VII.11.) számú határozata:
Zalakaros Város Önkormányzatának Képviselő-testülete
1. a „Miénk itt a tér” TOP_PLUSZ-1.1.3-21-ZA1-2022-00010 azonosító számú projekttel összefüggésben - az eljárás során feltárt hiányosságokra tekintettel – közbeszerzési szakértő kiválasztására vonatkozóan új eljárás lebonyolítása mellett dönt,
2. visszavonja korábbi – a közbeszerzés lebonyolítására vonatkozóan a nyertes ajánlattevő kiválasztásról szóló - 122/2023. (VI.29.) számú döntését;
3. felhatalmazza a polgármestert, hogy kezdeményezze a Dr. Kardkovács és Társai Ügyvédi Irodával kötött megbízási szerződés -lehetőség szerint közös megegyezéssel történő- megszüntetését,
4. elfogadja az előterjesztés mellékletét képező ajánlattételi felhívást és felhatalmazza a polgármestert annak kiküldésére.
Határidő:             azonnal
Felelős:                Novák Ferenc polgármester
Operatív felelős: Balázs László projektmenedzser

Balázs László 08,45 órakor távozott az ülésteremből.
Novák Ferenc: Mivel a nyílt ülésen tárgyalandó további napirend nem volt, megköszönte a részvételt és a nyílt ülést 08,45 órakor bezárta és bejelentette, hogy 08,45 órától a képviselő-testület zárt ülés keretében folytatja tovább munkáját.




Kmft.


                Novák Ferenc				                               Tulok Anett 
                Polgármester					                       Jegyző



                 Kötő Attila                                                                      Magyarné Kovács Judit
                Jkv. hitelesítő 						       Jkv. hitelesítő

